Onlayn oyunlarda səsli söhbət

Səsli söhbət — VoIP texnologiyaları vasitəsilə telekommunikasiya. Çoxnəfərli oyunlarda oyunçular arasında daxili əlaqə () vasitəsi kimi istifadə edilir. VoIP funksiyası bəzi oyunlarda sistemdəki kommunikasiya sistemi və ya üçüncü tərəf söhbət proqramı olaraq quraşdırıla bilər.

 Tarixi 
Video oyunlarda səsli söhbət videooyun konsollarının altıncı nəslindən olan Seganın Dreamcast konsolu ilə başladı. Seaman və Alien Front Online Dreamcast daxil olmaqla bəzi oyunlar SegaNet-ə aktiv abunə olmağı tələb etməsinə baxmayaraq səsli söhbət funksiyasına daxil edilmişdir.

2001-ci ildə Sony qulaqlıq ilə səsli söhbət etməyə imkan verən PlayStation 2 video oyun konsolu üçün Şəbəkə Adapterini buraxdı. 2002-ci ildə Microsoft səsli söhbət üçün dəstək funksiyası olan Xbox Live xidmətini istifadəyə verdi. Daha sonra Microsoft bütün Xbox Live konsol oyun tərtibatçılarından səsli söhbət funksiyasını öz oyunlarına inteqrasiya etməyi tələb etdi və Xbox Live pərakəndə satış bölməsi ilə mikrofon və qulaqlıq satmağa başladı. 2005-ci ildə Nintendo həm Nintendo DS, həm də Wii üçün onlayn multiplayer xidməti olan Nintendo Wi-Fi Connection-u yayımladı. 2006-cı ilin martında buraxılan Metroid Prime Hunters Nintendo DS-in mikrofonu vasitəsilə səsli söhbət etməyə imkan verən ilk oyun idi. Nintendo həmçinin Pokémon Diamond və Pearl-ın buraxılışı ilə yanaşı səsli söhbət üçün Nintendo DS qulaqlıqlarını da buraxdı.

 2010-cu illər 
2010-cu illərdən başlayaraq üçüncü tərəf proqramlar oyunların özünün VoIP xidmətlərinin olmasına baxmayaraq oyunçular arasında çox populyarlaşdı. Məşhur proqramlara Discord, Ventrilo, TeamSpeak, SONIX və Mumble daxildir. Discord dəstəyi 2022-ci ildə Xbox Series X|S və Xbox One konsollarına əlavə edildi, dəstək 2023-cü ildə PlayStation 5-ə gələcək.

 Təsiri 
Səsli söhbət konsol oyunlarında böyük hitə çevrilsə də, mərdimazarlıq, kiberzorakılıq, narahatlıq vermə və fırıldaqçılıq kimi problemlərə yol açır.

 Həmçinin bax 
 Audio qulaqlıq
 VoIP proqram təminatının müqayisəsi
 Gamergate (təqib kampaniyası)
 Video oyun terminlərinin lüğəti
 Mərdimazar oyunçu
 Kütləvi multiplayer onlayn oyun
 Onlayn oyun
 Kontaktsız söhbət
 Video oyun mədəniyyəti
 Xbox 360 simsiz qulaqlıq

 İstinadlar 

 Xarici keçidlər 

Kateqoriya:Onlayn oyun xidmətləri
Kateqoriya:IP telefoniya
Kateqoriya:Çat